Diari Oficial de la Generalitat Valenciana


Sumari del DOGV 6780, del 23-05-2012 (2012/4523)

Notificació de la sentència dictada en les itnerlocutòries de divorci contenciós número 781/2011.
-------------------------------------------------------------------------------------------------

### Dades del document

Número de DOGV
:   6780

Data del DOGV
:   23-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4523


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en les itnerlocutòries de divorci contenciós número 781/2011. [2012/4523]  
Divorci contenciós 000781/2011-L  
Demandant: María Graciela Villafuerte Tamayo.  
Procuradora: Esther Cucarella Pons.  
Demandat: Edison Rodolfo Andrade Lara.  
María Dolores Valle Contreras, secretària del Jutjat de Primera Instància número 24 de València, mitjançant este edicte, faig saber:   
Que en les actuacions de divorci contenciós 781/2011-L, a instàncies de María Graciela Villafuerte Tamayo, representada per la procuradora Esther Cucarella Pons, contra Edison Rodolfo Andrade Lara, en situació de rebel·lia, en les quals, en data 13 de desembre de 2011, ha recaigut sentència, en la part dispositiva de la qual diu així:  
«Dispositiva  
Que estime la demanda instada per la representació processal de María Graciela Villafuerte Tamayo contra Edison Rodolfo Andrade Lara, i declare dissolt, per causa de divorci, el matrimoni format pels referits cònjuges amb tots els efectes legals.  
  
S'hi acorden com a mesures definitives les següents:  
1. S'atribuïx a María Graciela Villafuerte Tamayo la guarda i custòdia de les seues filles menors i els progenitors compartixen la pàtria potestat sobre elles i actuen sempre en el seu benefici.  
2. Com a règim d'estades i visites es fixa com a sistema de visites paternofilials el que lliure i voluntàriament decidisquen els progenitors.  
3. Respecte de l'ús i gaudi del domicili familiar siti en el carrer de Matheu y Sanz, número 30, porta 9, de València, acorde que María Graciela Villafuerte Tamayo hi romanga fins a la majoria d'edat de les dos filles menors J. C. i P. E. A. V.  
4. Quant a la pensió alimentària a favor de les filles del matrimoni, Edison Rodolfo Andrade Lara abonarà a María Graciela Villafuerte Tamayo la quantitat de 350 euros/mes a favor de cada una de les filles, que haurà d'ingressar-se, per mesos anticipats, entre els dies 1 i 5 de cada mes, en el compte corrent que designe María Graciela Villafuerte Tamayo i s'actualitzarà anualment d'acord amb la variació que experimente l'índex de preus al consum, establit per l'Institut Nacional d'Estadística o organisme corresponent.  
Tot això sense fer una especial condemna en les costes d'este procediment, per la qual cosa cada part ha de pagar les costes causades a instàncies seues i les comunes a mitges.  
Mode d'impugnació: per mitjà de recurs d'apel·lació davant d'este Jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 451 i 452 de la LEC). Haurà d'efectuar-se la consignació de 50 euros en el compte de depòsits i consignacions d'este Jutjat, obert en el Banesto: 0030; oficina: 3305; dígit control: 20; compte del Jutjat: 7626 865734 - número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta, segons disposa la Llei Orgànica 1/2009, de 3 de novembre, amb l'acreditació de la dita consignació. En cas de no efectuar-se el depòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la sentència, que pronuncie, mane i firme. Seguixen firmes i rúbriques».  
I perquè valga de notificació de forma deguda a Edison Rodolfo Andrade Lara, en rebel·lia i el parador del qual es desconeix, expedisc i firme este edicte.  
  
València, 27 d'abril de 2012.- La secretària: María Dolores Valle Contreras.